**Înţelepciunea cuvintelor nespuse**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce simţi când vezi un răsărit de soare?

Simţi că ţi-e sufletul la fel de mare

Ca astrul ce va lumina pământul

Iar gândul tău va lumina cuvântul?

Vei fi stăpânul orelor prelinse

Din gheţurile zilei, cald atinse

De razele de gânduri şi dorinţe

Înmănunchiate-n fapte de fiinţe!

Ştii că minutele îţi sunt supuse,

Că ziua e-n cuvintele nespuse

Mai luminoasă, caldă şi plăcută

De ţii secundele în gura mută?

La ceas de seară, soarele apune

Şi-n sinea ta ajungi încet a spune:

"Sunt demiurgul zilelor din viaţa

De-nţelepciune ce topeşte gheaţa!"